### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 4. juni 2024 har vedtaget Magistratens foranstående indstilling af 28. maj 2024.

###

.

### Resume

Den årlige beretning om udviklingen i antal og typer af magtanvendelse i Sociale Forhold og Beskæftigelse samt Sundhed og Omsorg fremlægges her til byrådets godkendelse.

I Sociale Forhold og Beskæftigelses interne tilbud er der i 2023 registret 217 magtanvendelser. I 2022 blev der registreret 289 magtanvendelser. I eksterne tilbud til [adresse] er der i 2023 registreret 967 magtanvendelser. I 2022 blev der registreret 1.549 magtanvendelser. Samlet set er der i Sociale Forhold og Beskæftigelse sket et betydeligt fald i antallet af magtanvendelser.

Sundhed og omsorg har i 2023 registreret 405 magtanvendelser på 102 borgere, hvoraf 56 af disse magtanvendelser er i forbindelse med flytning. I 2022 blev der registreret 327 magtanvendelser, hvoraf 48 af disse magtanvendelser var i forbindelse med flytning. I Sundhed og Omsorg er der således samlet set sket en stigning i antallet af magtanvendelser. Til gengæld er der et fald i antal borgere berørt af magtanvendelse.

### Beslutningspunkter

Det indstilles:

At 1) Redegørelserne for magtanvendelser i 2023 i tilbud tilknyttet Sociale Forhold og Beskæftigelse samt Sundhed og Omsorg godkendes (bilag 1 og 2).

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-05-2024

Bjarne Kjeldsen: 5

Fremsendes til [adresse] med bemærkning, at Magistraten i mødet den 28. maj 2024 anbefaler, at byrådet tiltræder Magistratsafdelingen for Sociale Forhold og Beskæftigelses og Magistratsafdelingen for Sundhed og Omsorgs indstilling af 17. maj 2024.

Werner Jørgensen var forhindret i at deltage i sagens behandling.